Æsculaps statutter

Vedtatt på Nmf’s årsmøte 1994, sist revidert på Nmf sitt Landsmøte i 2023, 26.mars, Gardermoen

**1. Formål**

Tidsskriftet Æsculap er tilknyttet Norsk medisinstudentforening (Nmf). Æsculap skal være et informasjons- og medlemsblad for Nmf sine medlemmer, samt stimulere til debatt og refleksjon om helse- og sosialpolitiske temaer, etikk og mellommenneskelige relasjoner.

**2. Distribusjon**

Æsculap distrubueres primært digitalt til alle medlemmer av Nmf. I tillegg kan fåtall av magasiner trykkes for å distrubueres til abonnenter og faktulteter, hvis redaksjonen og styre vurderer dette som hensiktmessig

**3. Tidsskriftets innhold**

Æsculap skal bestå av en temadel, en organisasjonsdel og en generell tidsskriftdel.

**4. Redaksjonen**

4.1 Redaktør velges av valgmøtet i Nmf. Ytterligere redaksjonsmedlemmer, som redaksjonssjef, økonomiansvarlig og layoutansvarlig, konstitueres av redaksjonen selv. I tillegg tilknyttes fem lokale

medarbeidere som utpekes av de respektive lokallagene i Nmf. Redaksjonen kan utover dette også rekruttere andre

redaksjonsmedlemmer.

4.2 Nmfs valgkomité innstiller til valg av redaktør.

4.3 Redaksjonen har sitt hovedsete i Oslo

**5. Redaksjonens oppgaver**

5.1 Redaktør har hovedansvaret for innholdet og utgivelsen av tidsskriftet, og representerer Æsculap utad.

5.2 Redaksjonssjef har ansvar for den daglige ledelsen av redaksjonen. Denne samordner også informasjon fra Nmfs styre, lokallagene og eventuelt andre i organisasjonen.

5.3 Økonomiansvarlig har det løpende ansvaret for den økonomiske situasjonen og at budsjettet overholdes. Årsregnskapet for Æsculap skal føres som et separat regnskap av Nmf.

5.4 Layoutansvarlig har ansvaret for den grafiske utformingen av tidsskriftet.

5.5 De lokale medarbeiderne koordinerer informasjon fra sitt respektive

undervisningssted.

**6. Organisjonstilknytning**

6.1 Redaktøren eller vedkommendes stedfortreder har møte-, tale- og forslagsrett i Nmfs styre i saker som angår Æsculap.

6.2 Mellom Landsstyremøtene i Nmf har redaksjonssjefen ansvaret for å sikre at driften av Æsculap er i samsvar med Æsculaps gjeldende statutter og Nmfs

styringsdokumenter.

6.3 Redaksjonen legger frem årsmelding og regnskap på Landsmøtet i Nmf. Landsmøtet fastsetter budsjett for påfølgende år.

6.4 Ved opphør av virksomheten tilfaller Æsculaps eiendeler Nmf.